מגי גרייס

מרגרט גרייס דניג (באנגלית: Margaret Grace Denig; נולדה ב-21 בספטמבר 1983), הידועה יותר בשם מגי גרייס, היא שחקנית ודוגמנית אמריקאית. ידועה בעיקר בזכות תפקידה בתור שאנון ראת׳רפורד בסדרת הדרמה "אבודים" ברשת ABC, בתור קים מילס בטרילוגיית סרטי "חטופה", בתור אירינה בסאגת סרטי "דמדומים 4: שחר מפציע - חלק 1" ו"דמדומים 4: שחר מפציע - חלק 2", ובתור אלת'אה בסדרה "אימת המתים המהלכים" ברשת AMC. מגי גרייס נולדה בשם מרגרט גרייס דניג בעיר וורת'ינגטון, אוהיו, ארצות הברית, בתם של ואלין (לבית אוורט) ופרד דניג, שבבעלותם עסק של תכשיטים. יש לה שלושה אחים צעירים. היא התחילה לשחק כבר בגיל צעיר, הופיעה במספר הפקות תיאטרון בית ספריות ובתיאטרון השכונתי, ביניהן: "ציד המכשפות". בגיל 16, גרייס עזבה את אוהיו עם אמה ללוס אנג'לס. בשנת 2001, קיבלה גרייס את תפקידה הראשון בסדרת הרשת "חדרה של רייצ'ל" שיצר המפיק בפועל של הסדרה "דוסון קריק" - פול סטופין, שממחישה את יומני הווידאו של המתבגרים. היא הופיעה ב-56 קטעי וידאו קצרים, שהיא מנהלת בהם דו-שיח על חרדות הנערים והקונפליקט שלה עם אמה ועם מורי בית-ספרה. לאחר מכן היא קיבלה תפקיד בסדרה "Septuplets", שבוטלה עוד לפני ששודר הפרק הראשון. ב-2002, היא התפרסמה בסרט הטלוויזיה "רצח בגרינויץ'", אשר מבוסס על סיפור אמיתי בו נרצחה נערה בת 15 בשם מרתה מוקסלי. על תפקידה בסרט זה, הייתה גרייס מועמדת לפרס "האמנית הצעירה של השנה". לאחר מכן היא הופיעה בתפקידים קטנים ב"חוק וסדר: מדור מיוחד" ו"CSI: מיאמי". באמצע 2004, שלח לה הסוכן שלה את התסריט של "אבודים", והיא קיבלה את התפקיד של שאנון לאחר אודישן מוצלח. ב-2005, היא הייתה מועמדת לפרס "פריצת השנה בטלוויזיה". במהלך צילומי העונה הראשונה, היא גרה בהוואי. היא שיחקה גם בעונה השנייה של הסדרה, דמותה קוצצה משמעותית בעונה השלישית ושבה לשחק רק בעונה השישית ב-2010. בשנת 2007 שיחקה בסרט "מועדון הקריאה של ג'יין אוסטן" את דמותה של אלגרה, לסבית בת 20. לאחר סיום צילומי הסרט, חזרה גרייס להוואי כדי לצאת הופעת אורח בעונה השלישית של אבודים. בנוסף באותה שנה היא שיחקה בסרט "אהבה בסימן קריאה". בשנת 2008 שיחקה בסרט "חטופה" את קים מילס, בתו של בריאן מילס (ליאם ניסן) אשר נחטפת על ידי קבוצה אלבנית שעוסקת בסחר בנשים. גרייס גם השתתפה בסרטי ההמשך "חטופה 2" (2012) ו"חטופה 3" (2014). בשנת 2011, הופיעה בסרט "דמדומים 4: שחר מפציע - חלק 1" ולאחר מכן גם בחלק השני שיצא שנה לאחר מכן ב-2012, גם שיחקה לצד גאי פירס בסרט "נעולים". בשנת 2013, היא שיחקה בסרט "לפענח את אנני פרקר", כיכבה בסדרת הרשת "סוזנה" והתארחה בסדרות "קליפורניקיישן" ו"The Following". בשנת 2014, היא שיחקה בסרט "אודות אלכס" ובשנת 2015, היא שיחקה בקומדיה הרומנטית "לעולם לא תהיה לנו את פריז", ובתפקיד אורח בסדרה "הסקס של מאסטרס". בשנת 2018 החלה לגלם את אלת'אה בעונה הרביעית של הסדרה "אימת המתים המהלכים" ברשת הטלוויזיה AMC. בשנת 2006 החלה לצאת גרייס עם השחקן והדוגמן איאן סומרהולדר ששיחק לצידה בסדרה "אבודים" בה הוא מגלם את אחיה החורג, אך לאחר שנה הזוג נפרד. בפברואר 2017 התארסה לברנט באשנל, מנכ"ל של חברת בידור. השניים התחתנו ב-28 במאי 2017. בנם הראשון של הזוג נולד ב-2020. מדיה וקבצים בנושא מגי גרייס בוויקישיתוף מגי גרייס, ברשת החברתית פייסבוק מגי גרייס, ברשת החברתית אקס (טוויטר) מגי גרייס, ברשת החברתית אינסטגרם מגי גרייס, במסד הנתונים הקולנועיים IMDb (באנגלית) מגי גרייס, באתר "אידיבי", מאגר הידע העברי לקולנוע ישראלי ועולמי מגי גרייס, באתר AllMovie (באנגלית) מגי גרייס, באתר Rotten Tomatoes (באנגלית) מגי גרייס, באתר Metacritic (באנגלית) מגי גרייס, במסד הנתונים הקולנועיים KinoPoisk (ברוסית) חדרה של רייצ'ל - סדרת הרשת שבה משחקת מגי גרייס הפקה של "מרכז קהילתי יהודי- גלריית השחקנים 2000". הבמאי של ההצגה, ג'ון ס. כהן, אמר על גרייס: "אפילו בגילה הצעיר, היא נותנת את כל-כולה בעבודתה."